بیرتھ فیسٹیول تھیٹر

بیرتھ فیسٹیول تھیٹر جرمنی دے شہر بیرتھ وچ اک تھیٹر اے۔ ایہ تھیٹر جرمن موسیقار رجرڈ ویگنر دے اوپیرا کرن ل‏ئی اودے ہتھوں تے اودی صلاع نال بنیا سی۔ ویگنر کول کئی سوچاں سن جے کیویں اکاوپیرا چلنا چائیدا اے۔ اودی سوچ وچ اوس ویلے جرمنی وچ کوئی وی اوپیرا تھیٹر اینے جوگا نئیں سی جتھے اوہدے اوپیرا کیتے جاسکن۔ باویریا دا بادشاہ لڈوگ II ویگنر دی موسیقی نوں چاندا سی تے اوہنے ویگنر دیاں سوچاں تے چلن والے اک اوپیرا تھیٹر بنان لئی پیسے دتے تے اینج ایہ اوپیرا بیرتھ وچ لڈوگ II دیاں پیسیاں تے شوق تے ویگنر دی صلاع تے بنیا۔ 22 مئی 1872 نوں ویگنر دی سالگرہ دے دن ایس کم دی نیو رکھی گئی تے چار وریاں مگروں ایہ تیار ہوگیا۔ ایدے وچ 1925 بندے بیٹھ سکدے نیں۔ ایس تھیٹر دی خاص گل ایدے وچ ارکیسٹرا دی لکی ہوئی تھاں اے۔ بارلے جوڑ